Добри Жотев
Градивна критика на Южняка

chitanka.info

Другари и другарки,

южняка си го бива.

И доста силно духа.

И доста смело духа.

Но!

Не е дисциплиниран.

Когато каже духа.

Където иска духа.

В какво му падне духа.

Не е организиран.

И във герои духа.

И в подлеците духа.

И в ноздрите ни духа.

предлагам:

По даден знак да духа!

По даден — да не духа!

В нас също да не духа!

А инак — нека духа!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.